

**Br. 625. god. XIII. 09. veljače 2020.**

 **PETA NEDJELJA KROZ GODINU**

**3. NEDJELJA KROZ GODINU**

 **Župa svetog Ivana Krstitelja - Rečica**

*U ono vrijeme:*

*Reče Isus svojim učenicima:*

*»Vi ste sol zemlje. Ali ako sol obljutavi, čime će se ona osoliti? Nije više ni za što nego da se baci van i da ljudi po njoj gaze.« »Vi ste svjetlost svijeta. Ne može se sakriti grad što leži na gori. Niti se užiže svjetiljka da se stavi pod posudu, nego na svijećnjak da svijetli svima u kući. Tako neka svijetli vaša svjetlost pred ljudima da vide vaša dobra djela i slave Oca vašega koji je na nebesima.«*

*Riječ Gospodnja.*



***Prvo čitanje:*** *Iz 58, 7-10*

***Drugo čitanje:*** *1Kor 2, 1-5****Evanđelje****: Mt 5, 13-16*

 **Nedjeljna misao**

**Zborna molitva:**

Gospodine, tvoja nam je milost jedina nada, a tvoja zaštita jedina sigurnost. Molimo te: snaži svoju obitelj neprestanim dobročinstvima. Po Gospodinu.

**Ulazna pjesma:**

Dođite, prignimo koljena i padnimo nice pred Gospodinom koji nas stvori, jer on je Gospodin, Bog naš.

(Ps 95, 6-7)

**Pričesna pjesma**

*Neka hvale Gospodina za dobrotu njegovu,za čudesa njegova sinovima ljudskim!Jer gladnu dušu on nasiti,
dušu izgladnjelu on napuni dobrima.*

*(Ps 107, 8-9)*

Tko su "vi"? Kome Isus upravlja ove dvije nevjerojatne riječi: "Vi ste sol zemlje", vi ste svjetlost svijeta"? O komu Isus govori tako velike stvari? Oni kojima govori, kojima povjerava djelovanje u svemu svijetu: oni bi trebali biti začin zemlje, oni bi trebali svijetliti u cijelome svijetu. Ima li uopće takvih ljudi? Ili Isus govori s istočnjačkim pretjerivanjem?

Sol daje okus, svjetlo daje smjer. Mi smo pozvani da budemo kvaliteta u svijetu, da pokazujemo smjer .

BLAŽENI ALOJZIJE STEPINAC (misli blaženika)

'Samo je Bog vječan! To je, braćo, naša utjeha i naša snaga, kad gledamo pred sobom toliki niz protivnika Božjih, što otvorenih, što sakrivenih.
Oni će proći, a Ti ostaješ. I kad bi se dogodilo da val opće mržnje, koju sije komunizam, prelije čitavu Europu, nećemo ni časak klonuti, jer znamo, Gospode, da će oni proći, a Ti ostaješ!

I kad bi se dogodilo da zavisnost, što ju siju neprijatelji Tvoji širom svijeta, još više raširiti crna svoja krila nad ovim izmučenim narodom, mi nečemo klonuti duhom, jer će i to proći, ali Ti ostaješ, Gospode!
Neka se prelije more na nas, neka se sruše bregovi, neka potamni ako hoće i sunce nad nama, naša vjera u Tebe Gospode, i u pobjedu Tvojih načela, ostaje nepokolebiva, jer će sve proći, ali Ti ostaješ!'

Tog 3. listopada 1998. godine bio sam jedan od okupljenim u Nacionalnom svetištu BDM na Bistrici. Bio je prohladan i tmuran dan, ali u trenutku proglašenja blaženim Alojzija Stepinca kroz tmurne oblake prostor svetišta obasjale su sunčeve zrake. Bio je to uistinu znak neba!

 GOSPA LURDSKA

*Nakon hodočašća u Lurd ondašnji župnik rečički vlč Josip Šafar želio je i kod svojih župljana razviti pobožnost prema Mariji, osobiti Gospi Lurdskoj stoga je stari i neugledni oltar povećen Majci Božjoj zamijenio novim posvećenim upravo Gospi Lurdskoj.*

Gradić Lurd (Lourdes) nalazi se na krajnjem zapadu Francuske. U njemu se zbio događaj koji je obilježio XIX. stoljeće. Od 11. veljače do 16. srpnja 1858. godine Blažena Djevica Marija tamo se ukazala osamnaest puta četrnaestogodišnjoj djevojčici [Bernardici Soubirous](http://mladi.hbk.hr/svetac-dana/sveta-bernardica-vidjelica-iz-lourdesa/). Strogi lurdski župnik zatražio je tada od djevojčice da pita nepoznatu osobu koju je opisivala „kao lijepu Gospođu odjevenu u bijelo“ tko je, ako želi da se na tom mjestu sagradi kapelica i da joj hodočaste vjernici.

O, Marijo, Majko mudrosti i dobrote, pogledaj milostivim okom na duhovne i tjelesne potrebe moje obitelji. Oni, koje ljubim, žive u svijetu čiji je duh protivan evanđeoskim savjetima, te su tako izloženi da sagriješe i da budu robovima ljudskoga obzira. Ja te dakle zaklinjem da ih štitiš i od zla braniš, te čvrsto priljubiš svetoj Crkvi! Neka se uvijek po njima vrši volja Božja i neka u žrtvama, koje budu prinosili, uvijek odsijeva duh veledušja i kršćanske ljubavi! Ne dvojim ni najmanje da ćeš štititi moju obitelj, ali te molim da samo učiniš, da se u svakoj potrebi k Tebi utječemo i da ne prestanemo za života i na smrti moliti se Tebi i imati čvrsto pouzdanje u Tvoju zaštitu.Naša Gospo Lurdska, moli Isusa za nas!

****

***PRIJAVE MLADIH ZA SHKM***

*Od danas počinju prijave mladih iz naše župe za susret u Zagrebu.*

*Evo što je potrebno:*

1. *Prijaviti se mogu oni koji idu u 8. razred pa do 30 godine života.*
2. *Prijaviti se treba svome župniku, osobno ili na mail župe:* *zupa.recica@zg-nadbiskupija.hr*
3. *Podaci potrebni kod prijave:*

*Ime i prezime, spol, datum rođenja, veličina majice, broj mobitela, e-mail adresa, mjesto i župa,*

* *Upisi traju do 15. ožujka.*
* *Do tada župnik mora poslati prijavu na Ured za mlade zagrebačke nadbiskupije.*

*Svi koji žele sudjelovati moraju se prijaviti jer bez iskaznice neće se moći ući u prostor gdje će se odvijati program.*

*Isto tako svi koji će ići moraju prethodno pripremiti se kroz kateheze u svojim župama.*

*Zahcaljujemo svima koji su otvorili domove i srca mladima. Ukupno ćemo ugostiti 60 mladih.*

**STVARNE PREPREKE**

*U svojoj knjizi Kugla i križ veliki mislilac Chesterson piše: „Ne želimo religiju koja je u pravu u onome u čemu smo i mi u pravu. Ono što želimo je religija koja je u pravu u onome u čemu smo mi u krivu."*

*Vjera, Crkva nije tu da je javno miluju, hvale, da odobravava svijet sve što Crkva govori preko svojih predstavnika. Starac Šimun u jeruzalemskom hramu držeći dijete Isusa u naručju kod prikazanja kaže da će „ ovaj biti znak osporavan“.*

*Crkva nije tu da do potvrđuje ispravnost naših stavova, pogleda, mišljenja. Što će mi u tom slučaju sve to, osim rasta moga ega. Ona je tu da mi ukaže na stramputice kojima krećem, da mi kaže u čemu sam u krivu.*

*Očekujem od nje da otvoreno progovori o svemu. Mislim da je to njezino temeljno poslanje. Nije uvijek ugodno, ali je korisno. Nije ugodno primiti injekciju, piti lijekove, ići na terapije, ali korisno je i ljekovito.*

*Crkva je na određen način i odgojiteljica, a zadaća odgojitelja nije svirati melodije ugodne našem uhu.*

*Crkva nije radiopostaja naših želja. Naručimo ono što volimo i što nam godi, a onda to ona ponavlja. Ona je u službi čovjeka ne na način ugađanja nego da čovjeka vodi u istini prema istini. Nije uvijek obljubljena, ali je nužna.*

|  |  |  |
| --- | --- | --- |
| Ponedjeljak,10.veljače | 18,00 | BL. ALOJZIJE STEPINAC+ Josip Funduk (god) |
| Utorak11.veljače | 18,00 | GOSPA LURDSKA+ Ana, Ivan Vojvoda; + Ana, Andrija Tominov; za jednu bolesnu osobu; + August Mihalić, Nikola Vidak |
| Srijeda12.veljače  | 18,00 | Zvonimir+ Matija, Jelica Frklić (god) ; na jednu nakaknu |
| Četvrtak,13.veljače |  | Katarina Ricci |
| Petak14.veljače  |  | Valentin |
| Subota, 15.veljače  |  | Klaudije |
| **Nedjelja,**16.veljače | 9,0011,00 | **ŠESTA NEDJELJA KROZ GODINU**+Mijo, Roza Vrane;+Franjo, Barbara Žunac;+Marija (god),Andrija Banić, Slavko Šepac;+Franjo Slaćanin i ob.; obitelj Haluga i Prepolec;+Jaga, Ivan Horvatić; +Slaven, Janko Vine i ob:; +Franjo, Bara Miksera i ob. +Mara, Franjo Čujko i ob; + Ivan, Marija Nejak i ob. + Andrija, Cila Stjepan Grubić;+Ivan Vojvoda i ob.;+ Mato, Jela Novosel i ob. POLDANJICA – ZA SVE ŽUPLJANE |

MOLITVENA ZAJEDNICA DANAS U 17,00. Dođi i pridruži nam se!!!

***ŽUPNI VJERONAUK:***

SUBOTA U 10,00 SATI:

PRVOPRIČESNICI

SUBOTA U 11,00 SATI

FIRMANICI

**Župne obavijesti**

Svake srijede u 17,45 sati na TV LAUDATO izravan prijenos pobožnosti sv. Josipu iz Nacionalnog svetišta u Karlovcu.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

Naša župa predvodi Pobožnost zadnje srijede 18. ožujka.

U nedjelju 16. veljače iza svete mise naše medicinske sestre mjerit će tlak i šećer u sakristiji. Imate priliku provjeriti stanje tlaka i koliko ste „slatki“